อะไรคือแรงขับดัน หรือแรงจูงใจ ให้คนเราทำสิ่งต่างๆ
คุณเคยสงสัยไหมว่า อะไรคือแรงกระตุ้นหรือแรงบันดาลใจ ให้คนเราอยากทำอะไรก็ตามที่ท้าทายในชีวิตและการทำงาน เงิน อำนาจ หรือชื่อเสียง? หรือมีป
ในหนังสือ "Drive: theSurprising Truth about What Motivates Us"หรือความจริงที่น่าแปลกใจว่าอะไรที่ขับดันคนเรา ผู้เขียน Daniel Pink ระบุถึงความแตกต่างของการสร้างแรงจูงใจในที่ทำงานในมุมมองของวิทยาศาสตร์ กับมุมมองของบรรดาผู้นำทางธูรกิจนักเขียนผู้นี้ชี้ว่า ปัจจุบันองค์กรธุรกิจส่วนใหญ่ ใช้วิธีให้รางวัลตอบแทนแก่พนักงานที่ทำดีและลงโทษพนักงานที่ทำไม่ดี ซึ่งคุณ Pink บอกว่าวิธีดังกล่าว เป็นการสร้างแรงกระตุ้นภายนอกที่จะใช้ได้ผลในสถานการณ์หรือการทำงานแบบที่ต้องตรงตามตารางที่จัดไว้เป็นงานธรรมดาที่ต้องทำทุกวันเช่นงานประกอบชิ้นส่วนสินค้าในโรงงานหรืองานบรรจุหีบห่อสินค้าแต่สำหรับงานที่ต้องการการสร้างสรรค์ ต้องใช้ความคิดที่สลับซับซ้อนยิ่งไปกว่านั้นเช่นงานออกแบบหรืองานเขียน นายจ้างควรใช้วิธีการที่แตกต่างออกไป คุณ Pink เรียกวิธีการนี้ว่า การสร้างแรงจูงใจจากภายในหรือแรงจูงใจตามธรรมชาติ นักเขียนผู้นี้อธิบายว่าแรงจูงใจจากภายในนั้น กระตุ้นให้เราอยากทำสิ่งที่ชอบอย่างแท้จริง เช่นเล่นดนตรีเพราะอยากเล่นจริงๆไม่ใช่เพราะต้องการสิ่งตอบแทน แรงจูงใจหรือแรงกระตุ้นภายในสามารถแยกได้เป็น 2 แบบหนึ่งคือ ความเป็นอิสระหรือการกำหนดทิศทางชีวิตด้วยตนเองสองคือความเชี่ยวชาญหรือความต้องการ อย่างแท้จริงที่จะทำอะไรให้ดีกว่าเดิมและสามคือ จุดมุ่งหมาย ซึ่งเป็นแรงกระตุ้นให้เราทำสิ่งที่ยิ่งใหญ่มีความหมายมากกว่าแค่การทำเพื่อตัวเอง แบบที่หนึ่งคือความเป็นอิสระนั้น นักเขียนDanielPink ระบุว่าเป็นสิ่งที่เกิดขึ้นมาควบคู่กับประวัติศาสตร์มนุษยชาติทำให้เกิดการขบถ และไม่ยอมศิโรราบแม้รู้ดีว่าจะมีอันตรายถึงตัว เป็นแรงขับดันให้มนุษย์ทำสิ่งที่ตนเองอยากทำและเป็นแรงบันดาลใจให้เกิดงานที่ยิ่งใหญ่มากมายในประวัติศาสตร์ คุณ Pink บอกว่าทั้งงานศิลปะ ดนตรี ประติมากรรม และการคิดค้นทางเทคโนโลยีที่สำคัญของโลกล้วนเกิดขึ้นจากแรงขับดัน ให้เกิดการสร้างสรรค์เพื่อแสดงตัวตน และความเป็นอัจฉริยะออกมาทั้งสิ้นนะครับสำหรับแบบที่ 2 คือความเชี่ยวชาญ และต้องการสร้างความก้าวหน้าในสิ่งที่ทำอยู่นั้นนักเขียนผู้นี้อ้างอิงงานวิจัยจากมหาวิทยาลัยฮาร์เวิร์ดว่าสิ่งที่สร้างแรงจูงใจในการทำงานมากที่สุดก็คือความก้าวหน้าและวันที่ทุกคนรู้สึกว่ามีส่วนร่วมกับงานมากที่สุด มีแรงกระตุ้นสูงสุดจะเป็นวันที่เกิดความก้าวหน้าในงานนั้นมากที่สุดเช่นกัน สิ่งที่นักเขียนผู้นี้บอกว่าสำคัญอย่างยิ่งก็คือหัวหน้างานควรพยายามช่วยให้ลูกน้องเห็นความก้าวหน้าของตนเองในวันนี้ และร่วมชื่นชมกับความก้าวหน้านั้นเพื่อให้เกิดความเจริญรุดหน้าในวันต่อๆไปและเหนือไปกว่าความก้าวหน้าก็คือแรงจูงใจจากภายในแบบที่ 3 การทำตามเป้าหมายให้สำเร็จนั่นเอง คุณ Pink เชื่อว่าเมื่อมีเป้าหมายคนเราจะทำงานต่างๆ ได้ดีขึ้น ไม่ว่างานนั้นจะเล็กหรือใหญ่สำคัญแค่ไหนในสายตาคนอื่น แค่เพียงมีความตั้งใจว่า งานที่ทำจะสามารถสร้างประโยชน์ให้แก่ผู้อื่นไม่มากก็น้อยแรงขับดันจากภายใน จะช่วยให้เราทำงานนั้นได้ดียิ่งขึ้น ผู้เขียนหนังสือ Driveเล่มนี้กล่าวส่งท้ายว่า ในภาวะเศรษฐกิจที่ต้องแข่งขันกันอย่างดุเดือดเช่นทุกวันนี้บางทีการที่ผู้บริหารองค์กรต่างๆจะลองทบทวน ว่า อะไรกันแน่คือแรงขับดันที่แท้จริงมาจากภายในหรือภายนอก ซึ่งอาจช่วยให้เข้าใจถึงความต้องการจริงๆ ของพนักงาน จนนำไปสู่ความก้าวหน้าและความสำเร็จตามเป้าหมายได้ในที่สุด